A Törvényszék 2019. április 11-i ítélete – Užstato sistemos administratorius kontra EUIPO – DPG Deutsche Pfandsystem (Egy palack és egy nyíl ábrázolása)
(T-477/18. sz. ügy)1
(„Európai uniós védjegy – Felszólalási eljárás – Egy palackot és egy nyílat ábrázoló európai uniós ábrás védjegy bejelentése – Egy italdobozt, egy palackot és egy nyilat ábrázoló korábbi európai uniós ábrás védjegy – Viszonylagos kizáró ok – Összetéveszthetőség – A 207/2009/EK rendelet 8. cikke (1) bekezdésének b) pontja [jelenleg az (EU) 2017/1001 rendelet 8. cikke (1) bekezdésének b) pontja]”)
Az eljárás nyelve: angol
Felek
Felperes: Užstato sistemos administratorius VšĮ (Vilnius, Litvánia) (képviselő: I. Lukauskienė ügyvéd)
Alperes: az Európai Unió Szellemi Tulajdoni Hivatala (EUIPO) (képviselő: P. Sipos és H. O’Neill meghatalmazottak)
A másik fél az EUIPO fellebbezési tanácsa előtti eljárásban: DPG Deutsche Pfandsystem GmbH (Berlin, Németország)
Az ügy tárgya
Az EUIPO második fellebbezési tanácsának a DPG Deutsche Pfandsystem és az Užstato sistemos administratorius közötti felszólalási eljárással kapcsolatban 2018. május 22-én hozott határozata (R 2203/2017-2. sz. ügy) ellen benyújtott kereset.
Az ítélet rendelkező része
A Törvényszék a keresetet elutasítja.
A Törvényszék az Užstato sistemos administratorius VšĮ-et kötelezi a költségek viselésére.
____________
1 HL C 341., 2018.9.24.